פיודור יורצ'יחין

פיודור יורצ'יחין (ברוסית:Фёдор Николаевич Юрчихин , נולד ב-3 בינואר 1959 בבטומי) הוא קוסמונאוט רוסי. הוא השתתף במספר טיסות לתחנת החלל הבין-לאומית והגיע ל-675 ימים בחלל. הוא היה מפקד צוות קבוע מס' 15, 37, ו-52 של תחנת החלל הבין-לאומית.

ביוגרפיה 
פיודור יורצ'יחין נולד בעיר בטומי, אז בגאורגיה הסובייטית שהייתה חלק של ברית המועצות. הוריו היו ממוצא יווני וכיום מתגוררים ביוון. הוא סיים בית הספר בשנת 1976. לאחר סיום הלימודים יורצ'יחין נסע למוסקבה והתקבל ללימודים במכון לתעופה. בשנת 1983 הוא קיבל תואר שני כמהנדס מכונות.

לאחר סיום הלימודים יורצ'יחין נקלט בתאגיד הטילים והחלל אנרגיה. הוא עסק בפרויקטים שונים.

בשנת 1996 יורצ'יחין החל הכנות במרכז גגארין להכשרת קוסמונאוטים. הוא היה חבר צוות גיבוי במספר משימות.

באוקטובר 2002 יורצ'יחין היה חבר צוות של מעבורת החלל אטלנטיס STS-112 (ג'פרי אשבי היה מפקד צוות). מטרת המשימה הייתה להרכיב את חלק ה-S1 כהמשך בניית תחנת החלל.

בשנת 2006 יורצ'יחין היה מפקד טיסה של סויוז TMA-10 שהתחברה לתחנת החלל הבין-לאומית עם צוות קבוע מס' 15 בפיקודו. במהלך השהות בתחנת החלל יורצ'יחין ביצע 3 פעמים פעילות חוץ רכבית באורך כולל של כ-19 שעות. הוא חזר לכדור הארץ ב-21 באוקטובר 2007 לאחר 196 ימים בחלל. במהלך נחיתה עקב בעיה טכנית צוות סבל מעומס יתר ונחיתה התרחשה כ-70 ק"מ מהאתר המתוכנן.

בשנת 2010 יורצ'יחין היה מפקד טיסה של סויוז TMA-19 שהתחברה לתחנת החלל הבין-לאומית עם משלחת מס' 24 בפיקוד של אלכסנדר סקבורצוב. הוא המשיך לפעול במסגרת משלחת מס' 25 בפיקוד של דאגלס וילוק. במהלך שהות בחלל יורצ'יחין ביצע פעמיים פעילות חוץ רכבית באורך כולל של 13 שעות. הוא חזר לכדור הארץ בנובמבר 2010 לאחר 163 ימים בחלל.

בשנת 2013 יורצ'יחין היה מפקד טיסה של סויוז TMA-09M שהתחברה לתחנת החלל הבין-לאומית עם צוות קבוע מס' 36 בפיקוד של פאבל וינוגרדוב. הוא המשיך לפעול במסגרת צוות קבוע מס' 37 והיה מפקד הצוות. במהלך שהות בחלל יורצ'יחין ביצע 3 פעמים פעילות חוץ רכבית באורך כולל של 20 שעות. הוא חזר לכדור הארץ בנובמבר 2013 לאחר 166 ימים בחלל.

בשנת 2017 יורצ'יחין היה מפקד טיסה של סויוז MS-04 שהתחברה לתחנת החלל הבין-לאומית עם צוות קבוע מס' 51 בפיקוד של פגי ויטסון. הוא המשיך לפעול במסגרת צוות קבוע מס' 52 והיה מפקד הצוות. במהלך שהות בחלל יורצ'יחין ביצע 3 פעמים פעילות חוץ רכבית באורך כולל של 7 שעות. הוא חזר לכדור הארץ בספטמבר 2017 לאחר 135 ימים בחלל.

יורצ'חין עזב את יחידת הקוסמונאוטים בשנת 2019, בגיל 60.

בנוסף לעיטורים שהוענקו לו על ידי ממשלת רוסיה, הוא קיבל "עיטור הפניקס" היווני.

פעילות משלחת קבועה מס' 15 בתחנת החלל הבין לאומית
פיודור יורצ'יחין עם אולג קוטוב הגיעו לתחנת החלל ב-8 באפריל 2007 בחללית סויוז TMA-10. בתחנת החלל שהתה משלחת מס' 14 בפיקוד מייקל לופז-אלגריה. בחללית "סויוז TMA-10" הגיע גם צ'ארלס סימוני אמריקאי ממוצא הונגרי שהיה תייר חלל. לאחר העברת אחריות על תחנת החלל לצוות החדש, צוות מס' 14 ביחד עם צ'ארלס סימוני עזבו אותה בחללית סויוז TMA-9. סוניטה ויליאמס מארצות הברית שהייתה חברת צוות מס' 14 נותרה בתחנת החלל והצטרפה לצוות מס' 15.

משלחת מס' 15 החלה את עבודתה המתוכננת.

ב-15 במאי לתחנת החלל הגיע חללית אספקה פרוגרס M-60 עם ציוד ומצרכים.

ב-30 במאי בוצע פעילות חוץ רכבית בה טופל ציוד בחלק החיצוני של תחנת החלל. הפעילות נמשכה כ-5.5 שעות והשתתפו בה יורצ'יחין וקוטוב.

ב-6 ביוני בוצע פעילות חוץ רכבית בה הותקן ציוד מדעי בחלק החיצוני של תחנת החלל. הפעילות נמשכה כ-5.5 שעות והשתתפו בה יורצ'יחין וקוטוב.

ב-18 ביוני לתחנת החלל הגיע מעבורת החלל אטלנטיס במסגרת משימה STS-117. במעבורת הגיעו מצרכים להמשך פעילות, ציוד להרחבת תחנת החלל וחבר משלחת מס' 15 חדש קלייטון אנדרסון מארצות הברית. חברי צוות המעבורת ביצעו מספר פעילויות חוץ רכביות להתקנת החלק החדש שהגיע עם המעבורת. הם עזבו אותה ב-19 ביוני ביחד עם סוניטה ויליאמס.

ב-23 ביוני בוצע פעילות חוץ רכבית בה הוחלף ציוד פגום בחלק החיצוני של תחנת החלל ובוצעו פעולות נוספות. הפעילות נמשכה כ-7.5 שעות והשתתפו בה יורצ'יחין ואנדרסון.

ב-5 באוגוסט 2007 לתחנת החלל הגיע חללית אספקה פרוגרס M-61 עם ציוד ומצרכים.

ב-10 באוגוסט לתחנת החלל הגיע מעבורת החלל אנדוור במסגרת משימה STS-118. במעבורת הגיעו מצרכים להמשך פעילות, ציוד להרחבת תחנת החלל. חברי צוות המעבורת ביצעו מספר פעילויות חוץ רכביות להתקנת החלק החדש שהגיע עם המעבורת. הם עזבו אותה ב-19 באוגוסט.

בנוסף לפעילויות תחזוקה והרחבת תחנת החלל צוות מס' 15 ביצע מספר רב של ניסויים מדעים.

ב-12 באוקטובר 2007 לתחנת החלל הגיע חללית סויוז TMA-11 עם משלחת קבועה מס' 16 בפיקוד פגי ויטסון. לאחר העברת אחריות על תחנת החלל לצוות החדש, יורצ'יחין וקוטוב עזבו את תחנת החלל בחללית סויוז TMA-10 וחזרו לכדור הארץ לאחר פעילות של כ-6 חודשים. קלייטון אנדרסון הצטרף לצוות משלחת מס' 16.

פעילות משלחת קבועה מס' 37 בתחנת החלל הבין-לאומית
פיודור יורצ'יחין עם לוקה פרמיטנו (איטליה) וקרן נייברג (ארצות הברית) הגיעו לתחנת החלל ב-29 במאי 2013 בחללית סויוז TMA-09M. בתחנת החלל שהתה משלחת מס' 36 בפיקוד פאבל וינוגרדוב והם הצטרפו לצוות. ב-10 בספטמבר צוות מס' 36 עזב את תחנת החלל בחללית סויוז TMA-08M.

משלחת מס' 37 החלה את עבודתה המתוכננת.

ב-26 בספטמבר לתחנת החל הגיע חללית סויוז TMA-10M עם אולג קוטוב, סרגיי ריאזנסקי ומייקל הופקינס (ארצות הברית). הם הצטרפו לצוות קבוע מס' 37 שגדל ל-6 שנאים.

ב-29 בספטמבר בעזרת זרוע רובוטי קנדארם2 צוות לכד חללית אספקה מדגם סיגנוס. זו הייתה המשימה הראשונה של חללית אספקה זו שפותחה בהזמנת נאס"א. בהמשך חללית אספקה חוברה למודול Harmony של תחנת החלל וצוות החל בפירוק הציוד שהגיע עם החללית. ב-22 באוקטובר חללית אספקה שוחררה לטיסת החזרה לכדור הארץ.

ב-1 בנובמבר צוות שינה מקום חיבור של חללית סויוז TMA-09M לצורכי פעילות עתידית.

ב-9 בנובמבר בוצע פעילות חוץ רכבית בה טופל ציוד בחלק החיצוני של תחנת החלל והותקן ציוד נוסף. הפעילות נמשכה כ-6 שעות והשתתפו בה ריאזנסקי וקוטוב.

ב-10 בנובמבר פיקוד על תחנת החלל עבר לאולג קוטוב ומשלחת קבועה מס' 38 החלה את פעילותה. פיודור יורצ'יחין, לוקה פרמיטנו וקרן נייברג עזבו את תחנת החלל בחללית סויוז TMA-09M וחזרו לכדור הארץ לאחר פעילות של כ-6 חודשים.

במהלך פעילות צוות מס' 37 בוצעו ניסויים מדעים רבים.

פעילות משלחת קבועה מס' 52 בתחנת החלל הבין-לאומית
פיודור יורצ'יחין עם ג'ק פישר (ארצות הברית) הגיעו לתחנת החלל ב-21 באפריל 2017 בחללית סויוז TMA-MS-04. בתחנת החלל שהתה משלחת מס' 51 בפיקוד פגי ויטסון והם הצטרפו לצוות. ב-2 במאי צוות מס' 51 עזב את תחנת החלל בחללית סויוז TMA-MS-04.

משלחת מס' 52 החלה את עבודתה המתוכננת. פגי ויטסון שהייתה במשלחת מס' 51 הצטרפה למשלחת מס' 52 שבלב זה כללה 3 אנשים.

ב-4 ביוני חללית אספקה סיגנוס נותקה מתחנת החלל.

ב-5 ביוני בעזרת זרוע רובוטי קנדארם2 צוות לכד חללית אספקה מדגם Dragon. בהמשך חללית אספקה חוברה למודול Harmony של תחנת החלל וצוות החל בפיקור הציוד שהגיע עם החללית. ב-3 ביולי חללית אספקה שוחררה לטיסת החזרה לכדור הארץ.

ב-20 ביולי לתחנת החלל הגיע חללית אספקה מדגם פרוגרס MS-05 עם אספקה חדשה.

ב-28 ביולי הגיע חללית סויוז TMA-MS-04 עם סרגיי ריאזנסקי (רוסיה), רנדולף ברסניק (ארצות הברית) ופאולו נספולי (איטליה) שהצרטפו צוות מס' 52 שגדל ל-6 אנשים.

ב-14 באוגוסט בעזרת זרוע רובוטי קנדארם2 צוות לכד חללית אספקה מדגם Dragon. בהמשך חללית אספקה חוברה למודול Harmony של תחנת החלל וצוות החל בפירוק הציוד שהגיע עם החללית. ב-17 בספטמבר חללית אספקה שוחררה לטיסת החזרה לכדור הארץ.

ב-17 באוגוסט בוצע פעילות חוץ רכבית בה טופל ציוד בחלק החיצוני של תחנת החלל והותקן ציוד נוסף. הפעילות נמשכה כ-7.5 שעות והשתתפו בה ריאזנסקי ויורצ'יחין.

ב-2 בספטמבר 2017 פיקוד על תחנת החלל עבר לרנדולף ברסניק ומשלחת קבועה מס' 53 החלה את פעילותה. פיודור יורצ'יחין, ג'ק פישר ופגי ויטסון עזבו את תחנת החלל בחללית סויוז TMA-MS-04 וחזרו לכדור הארץ לאחר פעילות של כ-6 חודשים.

במהלך פעילות צוות מס' 52 בוצעו ניסויים מדעים רבים.

קישורים חיצוניים

 ביוגרפיה
 ביוגרפיה באתר הכנת הקוסמונאוטים הרוסי
 פעילות משלחת קבועה מס' 15 בתחנת החלל בין לאומית
 פעילות משלחת קבועה מס' 37 בתחנת החלל בין לאומית
 פעילות משלחת קבועה מס' 52 בתחנת החלל בין לאומית

גיבורי הפדרציה הרוסית
מקבלי עיטור ההצטיינות למען המולדת
אנשי צוות תחנת החלל הבין-לאומית
קוסמונאוטים רוסים
רוסים שנולדו ב-1959